Foussball-Weltmeeschterschaft

D**'Foussball-Weltmeeschterschaft** *(FIFA-Weltpokal)* vun de Männer ass e Foussballturnéier tëscht Nationalekippen dat all véier Joer ofgehale gëtt. Organisateur ass de Weltfoussballverband FIFA. D'Veranstaltung ass nieft den Olympesche Spiller eent vun de bedeitendste Sportsevenementer vun der Welt.

Zanter 1991 ass och all véier Joer eng Foussball-Weltmeeschterschaft fir Dammen.

## Geschicht
Virun 1930 kann een d'Turnéier wärend an spéider nieft den Olympesche Spiller als Virleefer bezeechnen. Spéitstens mat de Spiller 1928 war d'Wierkung vun engem internationale Foussballturnéier z'erkennen.

1863 gouf zu London d'Football Association gegrënnt an d'Zäit vum organiséierte Foussball hat domat ugefaangen. Zu dësem Zäitpunkt war de British Empire déi aflossräichst Natioun vun der Welt, et hat op der ganzer Welt seng Stëtzpunkten a brittesch Schëffer waren an all Hafen ze fannen.

Dat historescht Besonnescht war d'Grondlag fir d'weltwäit Verbreedung vun den englesche Foussballreegele bannent enger Generatioun. Déi éischt Matcher baussent de britteschen Insele goufen a Séihäfe vu brittesche Matrousen organiséiert.

Um Enn vum 19. Joerhonnert goufen an Europa an Amerika vill Nationalverbänn gegrënnt, wat d'Organisatioun vun internationale Rendez-vousen erméiglecht huet.

Dat éischt Spill tëscht Vertrieder vun nationale Verbänn war den 30.11.1872 zu London. (Schottland – England / Resultat: 0:0)

Den 21.05.1904 war e weidere Meilesteen an der Foussballgeschicht, dësen Dag gouf am franséische Verbandshaus d'FIFA gegrënnt an domat en nationaalt Denke verhënnert, trotzdeem sollt et nach vill Joerzéngten daueren, bis déi amerikanesch Verbänn e bedeitenden Afloss op déi vun den europäesche Verbänn influenzéiert Politik vun der FIFA kruten.

## Turnéier a Weltmeeschter

**1** *1930 gouf déi drëtt Plaz net ausgespillt*.
**2** *D'FIFA konnt sech op hirem Kongress am Joer 1939 net tëscht Brasilien an Däitschland als Ausdroungsland fir d'WM 1942 eenegen, an huet d'Entscheedung verréckelt. Kuerz Zäit méi spéit ass den [[Zweete Weltkrich]] ausgebrach an huet all Pläng zerstéiert*.
**3** *Net ausgedroen; d'WM 1950 gouf ouni Finall an enger Grupp ausgespillt. Uruguay huet mat engem 2:1-Gewënn géint Brasilien am leschte Match d'Tabelleféierung an domat och de WM-Titel iwwerholl*.

## Auszeechnungen

Um Enn vun all Weltmeeschterschaft gi méi Auszeechnunge u Spiller an Teams verginn, déi sech vum Rescht beim Betruechte vun verschiddenen Aspekter bemierkbar gemaach hunn.

Aktuell gëtt et fënnef verschidden Auszeechnungen:
* den **Adidas Gëllene Schong** fir de Spiller deen déi meescht Goler geschoss huet;
* den **Adidas Gëllene Ball** fir de beschte Spiller;
* d**'Lev Yashin-Trophäe** fir de beschte Golkipp;
* den **FIFA Fair Play Award** fir dat fairsten Team;
* d**'Ekipp mat der beschter Ënnerhalung** vun der WM
### Adidas Gëllene Schong
De **Gëllene Schong** gëtt dem beschten *Torschütze* vun enger WM-Ennronn iwwerreecht. Fir d'éischt ass dës Auszeechnung bei der WM 1982 vergi ginn.

### Adidas Gëllene Ball
De Gëllene Ball ass eng Auszeechnung, déi un de beschte Spiller vun enger WM-Ennronn vergi gëtt. D'FIFA nominéiert dofir zéng Spiller, aus deenen dann d'Medienreprésentante wiele kënnen. De Spiller mat de meeschte Stëmme kritt dann de Gëllene Ball iwwerreecht, de Spiller mat den zweetmeeschte Stëmme gewënnt de Sëlwere Ball an den drëttplacéierte gewënnt de Bronzene Ball. Bis elo hunn ëmmer Spiller aus dräi ënnerschiddlechen Natiounen déi dräi éischt Plaze beluecht.

### Lev Yashin-Trophäe
D**'Lev Yashin-Trophäe** gëtt zanter 1994 un de beschte Golkipp vun enger WM-Ennronn verginn.

De Präis ass nom legendären russesche Golkipp Lew Iwanowitsch Jaschin benannt.

### FIFA Fair Play Award
De **FIFA Fair Play Award** gëtt dem fairsten Team vun der WM-Endronn verginn. Et goufen allerdéngs nëmmen Ekipp berücksichtigt, déi sech fir déi zweet Ronn qualifizéiere konnten.

### Ekipp mat der beschter Ënnerhalung
D'Auszeechnung vun der **Ekipp mat der beschter Ënnerhalung** geet un d'Ekipp, déi d'Publikum mat hirer Spillweis an hirem Optriede bei der WM-Ennronn am meeschten ameséiert huet. D'Entscheedung gëtt dobäi vun der Ëffentlechkeet getraff, déi bei der Ofstëmmung matmaache kann. Déi Auszeechnung gouf 1994 fir d'éischt Kéier verginn.

## Ranglëschten
### Ranglëscht vun de Weltmeeschter
1.  Brasilien - 1958, 1962, 1970, 1994, 2002 (5 Titelen)
2.  Däitschland - 1954, 1974, 1990, 2014 (4 Titelen)
3.  Italien - 1934, 1938, 1982, 2006 (4 Titelen)
4.  Argentinien - 1978, 1986, 2022 (3 Titelen)
5.  Frankräich - 1998, 2018 (2 Titelen)
6.  Uruguay - 1930, 1950 (2 Titelen)
7.  England - 1966 (1 Titel)
8.  Spuenien - 2010 (1 Titel)

### Ranglëscht vun de Vizeweltmeeschter
1.  Däitschland - 1966, 1982, 1986, 2002 (4x)
2.  Holland - 1974, 1978, 2010 (3x)
3.  Argentinien - 1930, 1990, 2014 (3x)
&nbsp; &nbsp;&nbsp; Brasilien - 1950, 1998 (2x)
&nbsp; &nbsp;&nbsp; Italien - 1970, 1994 (2x)
&nbsp;&nbsp; &nbsp; Tschechoslowakei - 1934, 1962 (2x)
&nbsp;&nbsp; &nbsp; Ungarn - 1938, 1954 (2x)
8.  Schweden - 1958 (1x)
&nbsp; &nbsp;&nbsp; Frankräich - 2006 (1x)&nbsp; &nbsp;&nbsp; Kroatien - 2018 (1x)

### Ranglëscht vun den Halleffinalisten
1.  Däitschland (13x)
2.  Brasilien (11x)
3.  Italien (8x)
4.  Argentinien,
 Uruguay,  Schweden,  Frankräich (4x)

### Ranglëscht vun de WM-Participatiounen
1.  Brasilien (19 Participatiounen)
2.  Däitschland an  Italien (17x)
4.  Argentinien (15x)
5.  Mexiko (14x)
6.  England,
 Frankräich,
 Spuenien (13x)
9.  Belsch,  Schweden,
 Uruguay (11x)

### Ranglëscht mat de Länner mat de meeschten erziilte Goler bei enger WM
1.  Ungarn - 1954 (27 Goler a 5 Matcher; 5,4 pro Match)
2.  Däitschland - 1954 (25 Goler a 6 Matcher; 4,2 pro Match)
3.  Frankräich - 1958 (23 Goler a 6 Matcher; 3,8 pro Match)
4.  Brasilien - 1950 (22 Goler a 6 Matcher; 3,7 pro Match)
5.  Brasilien - 1970 (19 Goler a 6 Matcher; 3,2 pro Match)

### Spiller mat de meeschte WM-Participatiounen
Zwéi Spiller hunn u fënnef Weltmeeschterschaften deelgeholl:
* Antonio Carbajal (Mexiko) (5 Participatiounen - 1950 bis 1966)
* Lothar Matthäus (Däitschland) (5 Participatiounen - 1982 bis 1998)

Véierzéng Spiller hunn u véier Weltmeeschterschaften deelgeholl:
* Djalma Santos (Brasilien) (4 - 1954 bis 1966)
* Pelé (Brasilien) (4 - 1958 bis 1970)
* Karl-Heinz Schnellinger (Bundesrepublik Däitschland) (4 - 1958 bis 1970)
* Uwe Seeler (Bundesrepublik Däitschland) (4 - 1958 bis 1970)
* Gianni Rivera (Italien) (4 - 1962 bis 1974)
* Pedro Rocha (Uruguay) (4 - 1962 bis 1974)
* Wladyslaw Zmuda (Polen) (4 - 1974 bis 1986)
* Diego Maradona (Argentinien) (4 - 1982 bis 1994)
* Giuseppe Bergomi (Italien) (4 - 1982 bis 1990 und 1998)
* Enzo Scifo (Belsch) (4 - 1986 bis 1998)
* Franky van der Elst (Belsch) (4 - 1986 bis 1998)
* Andoni Zubizarreta (Spuenien) (4 - 1986 bis 1998)
* Paolo Maldini (Italien) (4 - 1990 bis 2002)
* Lew Jaschin (Sowjetunioun) (4 - 1958 bis 1970)

### Ranglëscht vun de Spiller mat de meeschte WM-Matcher
1. Lothar Matthäus (25 Matcher)
2. Paolo Maldini (23 Matcher)
3. Diego Maradona, Uwe Seeler, Wladyslaw Zmuda (21 Matcher)
6. Grzegorz Lato (20 Matcher)
7. Wolfgang Overath, Karl-Heinz Rummenigge, Berti Vogts (19 Matcher)

### Ranglëscht vun de WM-Torschützen
1. Gerd Müller (Däitschland) (14 Goler)
2. Just Fontaine (Frankräich) (13 Goler)
3. Pelé (Brasilien) (12 Goler)
Ronaldo (Brasilien) (12 Goler)
5. Sandor Kocsis (Ungarn) (11 Goler)
Jürgen Klinsmann (Bundesrepublik Däitschland) (11 Goler)
7. Helmut Rahn (Bundesrepublik Däitschland) (10 Goler)
Teofilo Cubillas (Peru) (10 Goler)
Grzegorz Lato (Polen) (10 Goler)
Gary Lineker (England) (10 Goler)
Gabriel Batistuta (Argentinien) (10 Goler)

## Fakten
* De jéngste Spiller bei enger WM: Norman Whiteside (Nordirland) am Alter vu 17 Joer bei der WM 1982
* De jéngste Spiller, dee bei enger WM e Gol geschoss huet: Pelé (Brasilien) am Alter vu 17 Joer bei der WM 1958
* De jéngste Spiller, dee Weltmeeschter ginn ass: Pelé (Brasilien) am Alter vu 17 Joer bei der WM 1958
* Den eelste Spiller, dee bei enger WM e Gol geschoss huet: Roger Milla (Kamerun) am Alter vun 42 Joer bei der WM 1994
* Déi éischt Rout Kaart: Carlos Caszely (Chile) bei der WM 1974
* Déi meescht Rout Kaarten: Rigobert Song (Kamerun) - zweemol bei 3 WM-Participatiounen
* Déi meescht Eelefmeter-Goler: Gabriel Batistuta, Eusebio a Rob Rensenbrink – 4 Goler

## Kuckt och
* Foussball-Weltmeeschterschaft 2006 an Däitschland

## Literatur
* Bergmann, Winfried / Huba, Karl-Heinz / Mrazek, Karl-Heinz: *Die Geschichte der Fussball - Weltmeisterschaft*, Copress-Verlag, 1991, 208 Säiten (ISBN 3-7679-0311-3)
* Fuhr, Wolfgang: *Fußballweltmeisterschaften*, Agon-Verlag, Mee 2005 (ISBN 3-89784-265-3)
* Grüne, Hardy: *Fußball WM Enzyklopädie 1930-2006*, Agon-Verlag, Dez. 2002 (ISBN 3-89784-205-X)
* Hartmann, Waldemar / Netzer, Günter / Kauer, Robert: *Menschen, Tore & Sensationen. Geschichte und Geschichten. WM 1930-2006*, Wero Press, Juli 2002, 268 Säiten (ISBN 3-9806973-7-1)
* Schulze-Marmeling, Dietrich / Dahlkamp, Hubert: *Die Geschichte der Fußball-Weltmeisterschaft 1930-2006*, Die Werkstatt, Abrëll 2004, 560 Säiten (ISBN 3-89533-461-8)

## Um Spaweck
* Offiziell Websäit
* Natiounewäertung / Éiweg Tabell
* Geschicht vun de Foussballweltmeeschterschaften
* Portal fir d'WM 2006 - Infoen zu Stied, Stadien, Ekippen
* 2010 FIFA World Cup South Africa Infomation